2015 წლის

**სეზონური სკოლების საგრანტო კონკურსზე**

რეგისტრაციის ინსტრუქცია

**I. საკონკურსო დოკუმენტების მომზადება**

1. გაეცანით საკონკურსო დოკუმენტებს.
2. განსაზღვრეთ თქვენი პროექტის სამეცნიერო მიმართულება(ები):

**მიმართულება 1**. 1.1. საქართველოს შემსწავლელი მეცნიერებები

**მიმართულება 2.** 2.1. ზუსტი და საბუნებისმეტყველო მეცნიერებები;

 2.2. ინჟინერია და ტექნოლოგიები;

 2.3. სამედიცინო და ჯანმრთელობის მეცნიერებები;

 2.4. აგრარული მეცნიერებები;

 2.5. სოციალური მეცნიერებები;

 2.6. ჰუმანიტარული მეცნიერებები.

3. მოამზადეთ საპროექტო წინადადება (შეავსეთ დანართი №3). გამოიყენეთ შრიფტი Sylfaen, ზომა 11, დაშორება „single“. დასრულებული დოკუმენტი გადაიყვანეთ PDF ფორმატში.

ფაილს დაარქვით: „1. პროექტი - *სეზონური სკოლის სახელი*“

4. მოამზადეთ განხორციელების გეგმა-გრაფიკი და ბიუჯეტი. (შეავსეთ დანართი №4, ორივე გვერდი).

ფაილს დაარქვით: „2. გეგმა - *სეზონური სკოლის სახელი*“

5. პროექტში ჩართულმა თითოეულმა პერსონალმა:

ა) დაასკანერეთ პირადობის მოწმობა;

ბ) დაასკანერეთ განათლების/სამეცნიერო ხარისხის დამადასტურებელი დოკუმენტები. უცხოეთის უნივერსიტეტის მიერ გაცემულ დოკუმენტს თან უნდა ერთოდეს „ცნობა უცხოეთში მიღებული განათლების აღიარების შესახებ“ გაცემული სსიპ - განათლების ხარისხის განვითარების ეროვნული ცენტრის მიერ;

გ) მოამზადეთ განახლებული და დეტალური პროფესიული ბიოგრაფია (CV) პუბლიკაციების სიითა და სამეცნიერო-კვლევით პროექტებში (გრანტებში) მონაწილეობის მითითებით. როგორც ქართველმა, ასევე უცხოეთიდან მოწვეულმა მონაწილეებმა უნდა გამოიყენოთ დანართი №5.

6. გააერთიანეთ პროექტის მონაწილეების დოკუმენტების ფაილები PDF ფორმატის ერთ ფაილად. ფაილს დაარქვით: „3. მონაწილეები - *სეზონური სკოლის სახელი*“.

7. დაასკანერეთ იურიდიული პირების დოკუმენტები:

ა) მონაწილე წამყვანი ორგანიზაციის სამართლებრივი სტატუსის დამადასტურებელი დოკუმენტ(ებ)ი: ამონაწერი საჯარო რეესტრიდან და წესდება;

ბ) ცნობა თანადაფინანსების შესახებ დონორის/სპონსორის მიერ ხელმოწერილი და ბეჭდით დადასტურებული (ასეთის არსებობის შემთხვევაში).

8. გააერთიანეთ იურიდიული პირების დოკუმენტების ფაილები PDF ფორმატის ერთ ფაილად. ფაილს დაარქვით: „4. იურიდიული დოკუმენტები - *სეზონური სკოლის სახელი*“.

**II. კონკურსზე პროექტის წარდგენა ელ. ფოსტის მეშვეობით**

1. საკონკურსო დოკუმენტები (ფაილები: 1. პროექტი; 2. გეგმა; 3. მონაწილეები; 4. იურიდიული დოკუმენტები) ატვირთეთ ელექტრონულ ფოსტაზე.

2. ელ. ფოსტის წერილის ტექსტში დაწერეთ პროექტის სახელი, მიმართულება, სამეცნიერო მიმართულება(-ები), ატვირთული დოკუმენტების ჩამონათვალი.

3. წერილის ტექსტის ბოლოს დაწერეთ გამომგზავნის *სახელი, გვარი,* აკადემიური/სამეცნიერო სტატუსი, თანამდებობა, სამსახური, ტელეფონი და საკონტაქტო ინფორმაციის სხვა დეტალები.

4. წერილის სათაურში (subject) დაწერეთ: „სეზონური სკოლა, კონკურსის მიმართულების ნომერი, წერტილი, 2015“.

სათაურის ნიმუშები:

 „სეზონური სკოლა 1.2015“

 „სეზონური სკოლა 2.2015“

5. გააგზავნეთ საკონკურსო დოკუმენტები კონკურსის ელ. ფოსტის მისამართზე: ss2015@rustaveli.org.ge.

**III. პროექტის რეგისტრაცია**

1. დაელოდეთ სარეგისტრაციო შიფრის მიღებას ელ. ფოსტით. სარეგისტრაციო შიფრი მიენიჭება სეზონური სკოლების საგრანტო კონკურსის ელ. ფოსტაზე მიღებულ თითოეულ პროექტს და გაეგზავნება პროექტის წარმდგენს - პროექტის სამეცნიერო ხელმძღვანელს.

2. შეავსეთ „განცხადება კონკურსში მონაწილეობის შესახებ“ (იხ. დანართი №2), მიუთითეთ სარეგისტრაციო შიფრი, რომელიც მოგენიჭებათ პროექტის წარდგენის შემდეგ და ამობეჭდეთ.

3. დაადასტურეთ წამვანი ორგანიზაციის ხელმძღვანელის ხელმოწერითა და ბეჭდით და პროექტის სამეცნიერო ხელმძღვანელის ხელმოწერით.

4. განცხადება კონკურსში მონაწილეობის შესახებ ჩააბარეთ ფონდის კანცელარიაში შემდეგ მისამართზე: თბილისი, მ.ალექსიძის ქ.1, III სართული, შოთა რუსთაველის ეროვნული სამეცნიერო ფონდი.

5. **პროექტი არ განიხილება, თუ საკონკურსო დოკუმენტაციის სრული პაკეტი არ იქნება წარმოდგენილი ვადების დაცვით ელ. ფოსტაზე, ხოლო ხელმოწერებითა და ბეჭდით დადასტურებული განცხადება - ფონდის კანცელარიაში.**

**IV. რეგისტრაციის ვადები**

1. საკონკურსო დოკუმენტების წარდგენა კონკურსის **ელ. ფოსტის** საშუალებით: **2015 წლის 16 სექტემბრიდან 22 სექტემბრის 16:00 სთ-მდე**;

2. კონკურსში მონაწილეობის შესახებ განცხადების **ფონდის კანცელარიაში** ჩაბარება: სარეგისტრაციოს ნომრის მინიჭებიდან - **2015 წლის** **23 სექტემბრის 16:00 საათამდე**.

3. დადგენილი ვადის დარღვევით წარმოდგენილი განცხადებები საკონკურსოდ არ განიხილება.

**V. დამატებითი ინფორმაციისათვის**

1. დაესწარით საინფორმაციო დღეს - 18 სექტემბერი, 16:00 (ქ. თბილისი, მ. ალექსიძის 1, შოთა რუსთაველის ეროვნული სამეცნიერო ფონდი)
2. შეკითხვების შემთხვევაში დაუკავშირდით პროგრამის კოორდინატორებს.

ქეთი გაბიტაშვილი ტელ: + (995 32) 2 200 220 (შიდა 44 07)

 მობილური: +995 577 977 387

 ელ-ფოსტა: gabitashvili@rustaveli.org.ge

დავით ჩიჩუა ტელ: + (995 32) 2 200 220 (შიდა 4402)

 მობილური: +995 599 788 332

 ელ-ფოსტა: chichua@rustaveli.org.ge

**შოთა რუსთაველის ეროვნული სამეცნიერო ფონდი გისურვებთ წარმატებებს !**